Na idućoj, 26. po redu sjednici Gradskog vijeća Grada Požege, naći će se 10 točaka dnevnog reda. Tako će gradski vijećnici u petak 12. veljače raspravljati o prijedlogu Zaključka o korištenju proračunske zalihe u 2020. godini za studeni i prosinac, zatim o prijedlogu odluke o izmjeni Odluke o darovanju opreme Gradskoj knjižnici Požega, visini naknade za rad i drugim pravima gradonačelnika i zamjenika gradonačelnika Grada Požege koji dužnost obavljaju volonterski, kao i o prijedlogu Odluke o oslobađanju plaćanja zakupnine za poslovne prostore za razdoblje od siječnja do ožujka ove godine.
Pred vijećnicima će se naći i prijedlog Odluke o dodjeli javnih priznanja Grada Požege u 2021. godini, prijedlog Statuta Grada Požege, prijedlog poslovničke Odluke o izmjenama i dopunama Poslovnika o radu Gradskog vijeća, a vijećnici će odlučivati i o koeficijentima za obračun plaće službenika i namještenika u upravnim tijelima Grada Požege, Programu utroška sredstava šumskog doprinosa u 2021. godini te o prijedlogu Odluke o davanju na upravljanje i korištenje nekretnine Visokom učilištu u Požegi.
Dnevni red i svi materijali dostupni su ovdje.
Tweet
Latest from Mirna Šimunović
Obilježen Međunarodni dan osoba s invaliditetom
Obnova pješačke spojne staze (stepenica) Sveti Vid - Sveti Duh u Požegi
U Požegi održana nacionalna konferencija „Zaustavimo nasilje nad ženama i nasilje u obitelji – za nasilje nema opravdanja”